**З А П О В Е Д**



На основание чл. 9, ал. 5 и чл. 26, ал. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-16 от 11.01.2022 г. на министъра на земеделието и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. Изменям Заповед № РД 09-565 от 15.06.2018 г., изменена със Заповед № РД 09-779 от 20.08.2018 г. и Заповед № РД 09-27 от 15.01.2020 г. на заместник-министъра на земеделието, храните и горите и ръководител на управляващия орган на Програма за развитие на селските райони 2014 – 2020 г., като в Приложение № 2 „Условията за изпълнение по процедура чрез подбор на проектни предложения № BG 06 RDNP001-9.001 по мярка 9 „Учредяване на групи и организации на производители“ от Програмата за развитие на селските райони за периода 2014 - 2020 г., се правят следните изменения:

1. В част А „Техническо изпълнение на проектите:“, раздел IV. „Изменение и прекратяване на административния договор за предоставяне на безвъзмездна финансова помощ“, т.1.9, подточка 1.9.1 се изменя така:

„1.9.1. води до несъответствие с целите, дейностите, изискванията, определени в условията за кандидатстване и изпълнение, както и в административния договор или води до несъответствие с критериите за подбор, по които проектното предложение на бенефициента е било оценено, съгласно Приложение № 1 от административния договор и изменението ще доведе до брой на точките по-малък от минималния брой на точките, дадени на проектните предложения, за които е бил наличен бюджет, определен в Условията за кандидатстване, по реда, на които е било одобрено проектното предложение на бенефициента;“

2. В част Б. „Финансово изпълнение на проектите и плащане:“, т. 26, подточка 26.9 се изменя така:

„26.9. бенефициентът не изпълни задължението си да поддържа съответствие с критериите за подбор, по които проектното му предложение е било оценено (за критериите за които е приложимо), ако броят точки, съответстващ на критериите за подбор, съгласно Приложение № 1 към договора, на които проектът на Бенефициента отговаря, е по-малък от 10 и/или по-малък от минималния брой на точките, присъдени на проектните предложения, за които е бил наличен бюджет, определен за прием по подмярката, в рамките на който е било подадено и проектното предложение на Бенефициента;“

3. В Приложение № З „Образец на административен договор“ се правят следните изменения:

3.1. В чл. 8, т. 19 се изменя така:

„19. БЕНЕФИЦИЕНТЪТ не изпълни задължението си да поддържа съответствие с критериите за подбор, по които проектното му предложение е било оценено, за периода от датата на сключване на този договор (ако това е приложимо) до изтичане на периода по чл. 4, ал. 1, ако броят точки, съответстващ на критериите за подбор, съгласно Приложение № 1 към договора, на които проектът на Бенефициента отговаря, е по-малък от 10 и/или по-малък от минималния брой на точките, присъдени на проектните предложения, за които е бил наличен бюджет, определен за прием по подмярката, в рамките на който е било подадено и проектното предложение на Бенефициента;“

3.2. В чл. 19, ал. 7 се изменя така:

„(7) Не се допуска изменение и/или допълнение на договора, което:

1. води до несъответствие с целите, дейностите и изискванията, определени в условията за кандидатстване, условията за изпълнение, както и в административния договор;

2. води до несъответствие с критериите за подбор, по които проектното предложение на бенефициента е било оценено, съгласно Приложение № 1 и изменението ще доведе до брой на точките по-малък от минималния брой на точките, предоставени на проектните предложения, за които е бил наличен бюджет, определен в Условията за кандидатстване, по реда, на които е било одобрено проектното предложение на бенефициента;

3. нарушава принципите на чл. 29, ал. 1 от ЗУСЕСИФ.“

ІІ. Настоящата заповед и коригираните документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

